Samfélagsmiðillinn Twitter hyggst brátt prófa nýtt stillingaratriði sem gerir notendum miðilsins kleift að stjórna því hverjir geta svarað tístum þeirra eða hreinlega bannar öllum að svara tístinu . Með þessu vill fyrirtækið tryggja að fólki upplifi öryggi þegar það tekur þátt í umræðum á samfélagsmiðlinum . Greint er frá þessu á vef BBC . Ætla má að þessi aðgerð fyrirtækisins sé til að bregðast við þrýstingi almennings um að samfélagsmiðlar reyni að stemma stigu við svokölluðu netníði ( e. cyber-bullying ) , en einstaklingum sem hafa orðið fyrir barðinu á slíku fer sífjölgandi . Þetta nýja stillingaratriði , sem verður prófað snemma á þessu ári , mun gera notendum kleift að velja á milli eftirfarandi fjögurra stillinga : Allir geta svarað tísti Þeir sem notandinn er að fylgja geta svarað , auk þeirra sem hann merkir í tístinu Aðeins þeir sem eru merktir geta svarað tístinu